የታላቁ  ህዳሴ ግድብ የተጀመረበት 7ኛው ዓመት በዓል በተለያዩ ስፖርታዊ  ዝግጅቶች ይከበራል
የታላቁ ህዳሴ ግድብ ግንባታን የተጀመረበት 7ኛው ዓመት በዓል ከየካቲት 29 እስከ መጋቢት 2   2010 ዓም ድረስ በተለያዩ ስፖርታዊ ውድድሮች እንደሚከበር ተገለፀ፡፡በክብረ በዓሉ ላይ ከሚካሄዱ ስፖርታዊ ኩነቶች ውስጥ በአራት ክለቦች መካከል የሚደረገው የእግር ኳስ ጨዋታ አንዱ ነው፡፡ የታላቁ ህዳሴ ግድብ አስተባባሪ ምክር ቤት ፅህፈት ቤት እና የኢትዮጵያ እግር ኳስ ፌደሬሽን በጋራ በሰጡት ጋዜጣዊ መግለጫ ላይ በኢትዮጵያ ፕሪምየር ሊግ ተሳታፊ የሆኑ አራት ክለቦች በዚህ ውድድር ላይ እንደሚካፈሉ ተገልጿል፡፡በጋዜጣዊው መግለጫ ወቅት በውድድሩ ላይ ተሳታፊ ለሆኑት ቡድኖች የዕጣ ማውጣት ስነ-ስርአትም ተካሂዷል፡፡በዚህም መሠረት ሲዳማ ቡና ከደደቢት ኢትዮጵያ ቡና ከኢትዮ ኤሌክትሪክ ተደልድለዋል፡፡የካቲት 29 በዘጠኛ ሰአት  ሲዳማ ቡና ከደደቢት እንዲጫወቱ የወጣው የውድድር መርሃ ግብር የሚያሳይ ሲሆን  በ11 ሰአት ደግሞ ኢትዮጵያ ቡና ከኢትዮ ኤለትሪክ የሚገናኙ ይሆናል፡፡የፍፃሜው ጨዋታም መጋቢት 2 2010 ዓም በ10 ሰአት በአዲስ አበባ ስታዲየም የሚደረግ ይሆናል፡፡በመግለጫ ላይም የክለቦቹ ሀላፊዎች በእንደዚህ አይነት ሀገራዊ የልማት ተሳትፎዎች ላይ አስተዋፅኦ በማበርከታቸው ትልቅ ኩራት እንደሚሰማቸው ተናግረዋል፡፡